बगदाद में कार बम विस्फोट में 9 की मौत  
इराक की राजधानी बगदाद में मंगलवार को हुए एक कार बम विस्फोट में नौ लोग मारे गए और 30 अन्य घायल हो गए।
इराक की राजधानी बगदाद में मंगलवार को हुए एक कार बम विस्फोट में नौ लोग मारे गए और 30 अन्य घायल हो गए। समाचार एजेंसी सिन्हुआ के मुताबिक बगदाद के दौरा जिले में हुए इस विस्फोट से कई कारें और दुकानें क्षतिग्रस्त हुईं। पुलिस ने पूरे इलाके का घेराव किया है। एक पुलिस अधिकारी ने बताया, "हमें प्राप्त हुई ताजा रपट के मुताबिक नौ लोगों की मौत हुई है और 30 घायल हैं।" इराक में पिछले तीन साल में हिंसा में तेजी से कमी आने के बावजूद छुट-पुट बम विस्फोटों की घटनाएं लगातार होती रही हैं।